Diari Oficial de la Generalitat Valenciana


Sumari del DOGV 6276, del 27-05-2010 (2010/5684)

Notificació del laude emés per la Junta Arbitral de Transports de València. Expedient número V-267/2009.
--------------------------------------------------------------------------------------------------------

### Dades del document

Número de DOGV
:   6276

Data del DOGV
:   27-05-2010

Secció del DOGV
:   V. ANUNCIS - C) ALTRES ASSUMPTES

Número del document
:   2010/5684


Organisme emissor
:   Conselleria d'Infraestructures i Transport

Tipus de document
:   Anunci

Notificació del laude emés per la Junta Arbitral de Transports de València. Expedient número V-267/2009. [2010/5684]  
Ramón Escrig Moreno, president de la Junta Arbitral de Transports de València, manifesta que d'acord amb el que disposen els articles 58 i 59 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, fa saber a Megatir Comercial de Transporte, SL, que s'ha dictat el laude en l'expedient referenciat i com no ha sigut possible la notificació per desconegut, parador ignorat o absència, es fa a través d'esta publicació, als efectes legals oportuns. El contingut íntegre del laude és el que es ressenya a continuació:  
«Tribunal. President: Ramón Escrig Moreno. Vocals: Aurora Costa Vicente. Palmira Martínez Ferri, que excusa l'assistència. Secretària-vocal: Amparo Peris Catalá. Parts. Reclamant: Manuel Romero Valero. Reclamat: Megatir Comercial de Transporte, SL, que no compareix a l'acte de la vista.  
València, 27 d'abril de 2010, a les 17.15 hores es constituïx la Junta Arbitral de Transports pels membres expressats al marge i amb l'assistència de les parts per a resoldre l'expedient V-267/2009, i es realitza la vista oral respecte de la reclamació següent: Impagament de ports. Incompareixença del demandat. Citació a través del Diari Oficial de la Comunitat Valenciana.   
Iniciada la vista oral pel president es comprova la identitat de la part compareixent i la qualitat amb què intervé. Es dóna compte que davant de la reiterada impossibilitat de citació i notificació realitzada a través del Servici de Correus es va publicar en el Diari Oficial de la Comunitat Valenciana número 6243, de 12 d'abril de 2010.  
Concedida la paraula a la reclamant deixa basada la reclamació en els següents:  
Antecedents de fet  
Primer. Es ratifica en tots els motius de la demanda i manifesta que com a conseqüència de les relacions comercials existents entre les parts la reclamant va realitzar, per compte de la reclamada, dos transports durant octubre de 2008. Per este transport es va girar la factura número 1278, de 28.10.2008 per un import de 2.070,00 euros. El transport es va realitzar entre Cazzano di Tramigna (Itàlia) i Lleida i Albacete (Espanya).  
Realitzades diverses gestions de cobrament sense aconseguir-ho és pel que s'interposa esta demanda, i sol·licita que una vegada que siga reconegut el seu dret es condemne la reclamada al pagament de la quantitat total de 2.070,00 €.   
S'apliquen els següents:   
Fonaments de dret  
1. La competència territorial de la Junta, de la qual no s'al·lega res, està determinada en els articles 6 i 7.2 del Reglament de la LOTT (Reial Decret 1211/1990).  
2. La submissió està determinada d'acord amb l'article 38 de la Llei 16/1987, de 30 de juliol, d'Ordenació del Transport Terrestre, d'acord amb la reducció donada a este per l'article 162 de la Llei 13/1996, de 30 de desembre, de Mesures Fiscals, Administratives i d'Orde Social, que modifiquen la Llei 16/1987, de 30 de juliol, d'Ordenació del Transport Terrestre: "es presumirà que hi ha el referit acord de sotmetiment a l'arbitratge de les juntes sempre que la quantia de la controvèrsia no excedisca de 6.000 € i cap de les parts intervinents en el contracte haguera manifestat expressament a l'altra la seua voluntat en contra abans del moment en què s'inicie o hauria d'haver-se iniciat la realització del servici o activitat contractat". No consta en l'expedient que s'haja fet cap manifestació en el sentit preceptuat.   
3. Per tractar-se d'un transport internacional la normativa aplicable és el Conveni de 19 de maig de 1956, al qual es va adherir Espanya per Instrument del 12 de setembre de 1973 (Ministeri d'Afers Estrangers, BOE de 7 de maig de 1974, núm. 109). Contracte de Transport Internacional de mercaderies per carretera (CMR), modificat pel Protocol de 05.07.1978 al qual es va adherir Espanya per Instrument de 23.09.1982 (Direcció de l'Estat) publicat en el BOE de 18.12.1982, núm. 203, que establix per a qüestions de competència allò que s'ha regulat en l'article 31.1.a). No obstant això, i atés que el CMR no constituïx una regulació completa i sistemàtica dels transports de mercaderies per carretera, les seues llacunes han de completar-se acudint a les normes materials internes dels estats, per la qual cosa supletòriament s'aplicaran el Codi de Comerç, LOTT i el seu reglament i la resta de normes de general aplicació.  
4. No hi ha motiu fundat en dret que mantinga que l'actuació de les juntes arbitrals de transports hagen de circumscriure's només a les controvèrsies nascudes com a conseqüència del transport de caràcter intern. En este sentit únicament cal considerar d'aplicació el que establix l'article 33 del CMR que diu "El contracte de transport pot contindre una clàusula que atribuïx competència a un tribunal arbitral, a condició que esta clàusula preveja que el dit tribunal arbitral aplicarà este conveni".   
Insistint en esta línia, l'article 31 del CMR fa una remissió a la jurisdicció dels estats per a la resolució dels litigis a què puga donar lloc el transport regulat en este, el que en este cas fa plenament aplicable el sotmetiment a la Junta Arbitral de Transports de València que expressament es consigna en les respectives ordes de càrrega.   
Atés que per tot allò que s'ha exposat pot ser determinada la competència territorial i la submissió a l'arbitratge amb les disposicions legislatives que assenyala l'ordenament espanyol, per la qual cosa en tot cas esta Junta Arbitral de València es declara competent per a resoldre esta controvèrsia.  
5. Donada l'absència de la vocal representant de les empreses carregadores, que va excusar l'assistència, este laude es dicta de conformitat amb la previsió continguda en l'apartat 7 de l'article 9 del Reial Decret 1225/2006, de 27 d'octubre, que modifica el Reial Decret 1211/1990, de 28 d'octubre, que aprova el reglament de desenvolupament de la Llei d'Ordenació dels Transport Terrestres, que literalment disposa que "La inassistència de qualsevol dels membres de la Junta, a excepció del president, no impedirà que es realitze la vista ni que es dicte el laude".  
6. De les manifestacions realitzades en la vista es deduïx que, efectivament, els ports que són reclamats en esta demanda i la factura dels quals consta adjunta a esta es van realitzar, el que determina el dret al cobrament per part de la reclamant.  
Per tot això, valorades les declaracions manifestades en la vista i la resta de documents que consten en l'expedient, després de les oportunes consideracions la Junta, per unanimitat dels membres, dicta el laude següent:  
Estimar la demanda interposada per Manuel Romero Valero, contra Megatir Comercial de Transporte, SL, ja que dels fets relatats, documents probatoris i declaracions efectuades s'establix, que havent-se realitzat els transports reclamats dins de les condicions contractualment convingudes ha de ser abonat l'import.  
Per tot això, Megatir Comercial de Transporte, SL, haurà d'abonar a Manuel Romero Valero la quantitat de dos mil setanta euros (2.070,00 €).  
Contra este laude pot exercitar-se l'acció d'anul·lació davant de l'Audiència Provincial de València en el termini dels dos mesos següents a la notificació, d'acord amb el que preveuen els articles 40 a 43, ambdós de l'esmentada llei d'arbitratge.  
Transcorreguts 20 dies des de la notificació d'este laude a les parts, podrà instar-se execució forçosa davant del Jutjat Mercantil de València, segons establixen els articles 44 i 45 de la Llei d'Arbitratge i l'article 548 de la Llei 1/2000, de 7 de gener, d'Enjudiciament Civil».  
Els dits terminis de recursos continguts en el laude transcrit seran computables a partir de l'endemà de la publicació d'este edicte en el Diari Oficial de la Comunitat Valenciana.  
València, 10 de maig de 2010.- El president de la Junta Arbitral de Transports de València: Ramón Escrig Moreno.